CELEX: 52008PC0211
Language: hu
Date: 2008-04-16
Title: Javaslat: az Európai parlament és a Tanács irányelve az elemekről és akkumulátorokról, valamint a hulladékelemekről és -akkumulátorokról szóló 2006/66/EK irányelvnek az elemek és akkumulátorok forgalomba hozatala (6. cikk (2) bekezdése) tekintetében történő módosításáról

Fontos jogi nyilatkozat

|

52008PC0211

Javaslat: az Európai parlament és a Tanács irányelve az elemekről és akkumulátorokról, valamint a hulladékelemekről és -akkumulátorokról szóló 2006/66/EK irányelvnek az elemek és akkumulátorok forgalomba hozatala (6. cikk (2) bekezdése) tekintetében történő módosításáról  /* COM/2008/0211 végleges - COD 2008/0081 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 16.4.2008COM(2008) 211 végleges2008/0081 (COD)Javaslat:AZ EURÓPAI PARLAMENT ÉS A TANÁCS IRÁNYELVEaz elemekről és akkumulátorokról, valamint a hulladékelemekről és -akkumulátorokról szóló 2006/66/EK irányelvnek az elemek és akkumulátorok forgalomba hozatala (6. cikk (2) bekezdése) tekintetében történő módosításáról(előterjesztő: a Bizottság)INDOKOLÁS1) A javaslat háttere-  A javaslat indokai és célkitűzéseiA javaslat célja a 2006/66/EK irányelv 6. cikke (2) bekezdésének pontosítása.-  Általános háttérA 2006/66/EK irányelv 6. cikke (2) bekezdése előírja, hogy azon elemeket és akkumulátorokat, amelyek nem felelnek meg a szóban forgó irányelv követelményeinek, ne hozzák forgalomba, illetve vonják ki őket a forgalomból. Ez akként is értelmezhető, hogy azokat az elemeket is ki kell vonni a forgalomból, amelyeket 2008. szeptember 26-a előtt jogszerűen hoztak forgalomba, az említett időpontot követően még forgalomban vannak, és nem felelnek meg az irányelv követelményeinek.Ha az irányelv e rendelkezését a fentiek szerint értelmeznénk, akkor az azt eredményezné, hogy a jogszerűen forgalomba hozott elemek idő előtt hulladékká válnának. Ez ellentétes volna a hulladékminimalizálás elvével. Az ilyen értelmezés bizonyos készülékek idő előtti hulladékká válásához vezethetne. Ezeknek az elemeknek a forgalomból való kivonása, illetve az irányelv követelményeihez való hozzáigazítása fokozott adminisztratív terhet róna a tagállamokra és az ágazatra. Ha a 6. cikk (2) bekezdése nem változna, akkor vagy fel kellene tüntetni a még forgalomban lévő, nem megfelelően címkézett elemeken a szelektív gyűjtésre utaló kerekes hulladékgyűjtőt, valamint a vegyjeleket, vagy ezeket az elemeket ki kellene vonni a forgalomból. Ez magában foglalná azon speciális hordozható elemek visszavonását is a piacról, amelyek a 2006/66/EK irányelv 4. cikkében meghatározottnál nagyobb mennyiségben tartalmaznak kadmiumot, illetve olyan készülékek visszavonását is, amelyek nem felelnek meg az irányelv 11. cikkében meghatározott, az elemek könnyű eltávolíthatóságával kapcsolatos követelményeknek.A 2006/66/EK irányelv 6. cikkének (2) bekezdésében foglaltakat a Bizottság eredeti irányelvjavaslata[1] is tartalmazta. A Bizottságnak nem az volt a szándéka, hogy kivonják a forgalomból a 2008. szeptember 26-a előtt jogszerűen forgalomba hozott elemeket. Ezért a Bizottság azt javasolja, hogy pontosítsák ezt a rendelkezést, hogy az így jogbiztonságot nyújthasson a kérdéses ügyben, és ne valósulhasson meg az egyes tagállamokban kölcsönös elismeréssel kapcsolatos problémákat és belsőpiaci zavarokat eredményező eltérő szabályozás. Tekintettel arra, hogy célszerű lenne, ha a pontosítás 2008. szeptember 26-a előtt megtörténne, azt a Bizottság – az említett adminisztratív terhek csökkentése érdekében – gyorsított eljárású intézkedésként javasolja elvégezni.-  Hatályos rendelkezések a javaslat által szabályozott területenA javaslat célja a 2006/66/EK irányelv 6. cikke (2) bekezdésének pontosítása.-  Összhang az Unió egyéb szakpolitikáival és célkitűzéseivelA gyorsított eljárású intézkedésre vonatkozó javaslatot „Az adminisztratív terhek csökkentésére irányuló 2008-as gyorsított eljárású intézkedések az Európai Unióban” című bizottsági közlemény is tartalmazza. [2]A javaslat összhangban van „Az erőforrások fenntartható felhasználásának előtérbe helyezése – A hulladékkeletkezés megelőzésére és a hulladékok újrafeldolgozására irányuló tematikus stratégia”[3] című bizottsági közleménnyel, amely szerint az egyik legfontosabb célkitűzés a hulladékképződés növekvő forráshatékonysággal összekapcsolt megelőzése.2) Konzultáció az érdekelt felekkel és hatásvizsgálat-  Konzultáció az érdekelt felekkelTekintettel a javaslat sürgősségére, valamint arra, hogy a javaslat a 2006/66/EK irányelv csupán egyetlen előírásának pontosítását célozza, hivatalos konzultációra az érdekelt felekkel nem került sor.-  Szakértői vélemények összegyűjtése és felhasználásaNem volt szükség külső szakértők bevonására.-  HatásvizsgálatA javaslattal kapcsolatos teljes körű hatásvizsgálat elvégzését túlzottnak tekintettük volna, hiszen a javaslat csupán a 2006/66/EK irányelv egyik előírásának pontosítását célozza az illető intézkedéssel kapcsolatos jogbiztonság megteremtése érdekében. Az elemekről és akkumulátorokról szóló 2006/66/EK irányelv[4] előkészítése során már végeztünk hatásvizsgálatot.Ha a 2006/66/EK irányelvnek való meg nem felelés miatt 2008. szeptember 26-a után olyan elemeket kellene kivonni a piacról, amelyek ezt az időpontot megelőzően jogszerűen kerültek forgalomba, az a keletkező többlethulladék miatt kedvezőtlen hatással lenne a környezetre, új erőforrásokat igényelne és további szállítást tenne szükségessé. Az elemek újracímkézése vagy piacról történő visszavonása az adminisztratív többletterhek miatt kedvezőtlen gazdasági hatással járna.Egyes becslések szerint például csupán azok a szárazelemek, amelyek nem felelnek meg a címkézési előírásoknak és ezért vissza kellene vonni őket a piacról, EU-szinten 123 000 tonna „idő előtti” hulladékot jelentenének. A becslések azt mutatják, hogy ha a 2006/66/EK irányelvnek való megfelelés érdekében újracímkéznék az EU-ban forgalomba kerülő újratölthető elemeknek csak egy részét, a laptopokban, vezeték nélküli elektromos munkaeszközökben és mobiltelefonokban használt elemeket, az 400 millió eurós költséggel járna.[5]A javasolt intézkedés nem csökkenti a 2006/66/EK irányelv környezetvédelmi célkitűzésének jelentőségét, csupán az eredeti szándék pontosabb megfogalmazását adja.3) A javaslat jogi elemei-  A javasolt intézkedés összefoglalásaA javaslat célja a 2006/66/EK irányelv 6. cikke (2) bekezdésének pontosítása. A javaslat egyértelműsíti, hogy azok az elemek, amelyek nem felelnek meg a 2066/66/EK irányelv előírásainak, nem bocsáthatók forgalomba 2008. szeptember 26-át követően. Ha az említett időpont után mégis forgalomba kerülnének, vissza kell vonni őket a piacról. A javaslat tehát egyértelművé teszi, hogy azokat az elemeket vagy akkumulátorokat, amelyeket 2008. szeptember 26-a előtt jogszerűen hoztak forgalomba, és az említett időpontot követően továbbra is forgalomban vannak, de nem felelnek meg az irányelv követelményeinek, az említett időpontot követően nem kell a forgalomból kivonni vagy újracímkézni. Ennek az előírásnak a pontosításával a javaslat jogbiztonságot teremt a szóban forgó ügyben.-  JogalapA javaslat – akárcsak a 2006/66/EK irányelv 6. cikke – az EK-Szerződés 95. cikkén alapul.-  A szubszidiaritás elveA szubszidiaritás elve érvényesül, mivel a Közösség nem rendelkezik kizárólagos hatáskörrel a javaslatot illetően A javasolt intézkedés célját tagállami szinten nem lehet kellő mértékben megvalósítani, mivel a belső piac zavartalan működésének biztosítása érdekében összehangolt fellépésre van szükség.-  Az arányosság elveA javasolt intézkedés nem lépi túl a szükséges mértéket, mivel a 2006/66/EK irányelvnek csupán egyetlen cikkére korlátozódik. Ezért az arányosság elvét tiszteletben tartja.-  Az eszközök megválasztásaMivel a javaslat egy irányelv egyik cikkének módosítására irányul, a választott eszköz is irányelv.4) Költségvetési vonzatokA javaslat nincs hatással a Közösség költségvetésére.5) Kiegészítő információk-  EgyszerűsítésEz a javaslat áttekinthetőbbé teszi és egyszerűsíti az adminisztratív eljárásokat mind a hatóságok, mint az ágazat számára. Csökkenti azokat az adminisztratív költségeket, amelyek a 2008. szeptember 26-a előtt forgalomba helyezett és ezt az időpontot követően is forgalomban maradó elemeknek a vegyjelek és a szelektív gyűjtésre utaló kerekes hulladékgyűjtő feltüntetését célzó újracímkézésével járnak. A hatóságok számára a javaslat leegyszerűsíti az elemekről és akkumulátorokról szóló irányelv végrehajtását.-  Az Európai Gazdasági TérségA javaslat EGT-vonatkozású, ennélfogva ki kell terjeszteni az Európai Gazdasági Térségre.2008/0081 (COD)Javaslat:AZ EURÓPAI PARLAMENT ÉS A TANÁCS IRÁNYELVEaz elemekről és akkumulátorokról, valamint a hulladékelemekről és -akkumulátorokról szóló 2006/66/EK irányelvnek az elemek és akkumulátorok forgalomba hozatala (6. cikk (2) bekezdése) tekintetében történő módosításáról(EGT-vonatkozású szöveg)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 95. cikke (1) bekezdésére,tekintettel a Bizottság javaslatára[6],tekintettel az Európai Gazdasági és Szociális Bizottság véleményére[7],tekintettel a Régiók Bizottságának véleményére[8],a Szerződés 251. cikkében megállapított eljárásnak megfelelően[9],mivel:(1) A 2006/66/EK európai parlamenti és tanácsi irányelv[10] 6. cikke (2) bekezdésének szövegét pontosítani kell annak érdekében, hogy azon elemek vagy akkumulátorok, amelyeket 2008. szeptember 26-a előtt jogszerűen hoztak forgalomba a Közösség valamely pontján, de nem felelnek meg a 2006/66/EK irányelv követelményeinek, ezt az időpontot követően is forgalomban maradhassanak a Közösségben. A pontosítás jogbiztonságot nyújtana az EU-tagállamok piacán forgalomba hozott elemek tekintetében és hozzájárulna a belső piac megfelelő működéséhez. A pontosítás összhangban áll a hulladékminimalizálás elvével és csökkentené adminisztratív terheket.(2) A 2006/66/EK irányelvet ezért ennek megfelelően módosítani kell.ELFOGADTA EZT AZ IRÁNYELVET:1. cikkA 2006/66/EK irányelv módosításaA 2006/66/EK irányelv 6. cikkének (2) bekezdése helyébe a következő szöveg lép:„(2) A tagállamok megteszik a szükséges intézkedéseket annak biztosítására, hogy azon elemek vagy akkumulátorok, amelyek nem felelnek meg ezen irányelv követelményeinek, 2008. szeptember 26-át követően ne kerüljenek forgalomba.Ha az említett időpontot követően olyan elemek vagy akkumulátorok kerülnek forgalomba, amelyek nem felelnek meg ezen irányelv követelményeinek, azokat ki kell vonni a forgalomból.”2. cikk Átültetés a nemzeti jogba1. A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2008. szeptember 26-ig megfeleljenek. Az említett rendelkezések szövegét, valamint a rendelkezések és az irányelv közötti megfelelést bemutató táblázatot haladéktalanul megküldik a Bizottságnak.A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.2. A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.3. cikkHatálybalépésEz az irányelv az Európai Unió Hivatalos Lapjában való kihirdetését követő huszadik napon lép hatályba.4. cikkCímzettekEnnek az irányelvnek a tagállamok a címzettjei.Kelt Brüsszelben, […]-án/-én.az Európai Parlament részéről a Tanács részérőlaz elnök az elnök [1] COM(2003)723 végleges[2] COM(2008) 141[3] COM(2005) 666 végleges[4] COM(2003)723 végleges[5] Adatok: Ágazati állásfoglalás (Recharge, Eicta, EPBA, EPTA és AeA) az elemekről és akkumulátorokról szóló 2006/66/EK irányelvnek való megfeleléssel kapcsolatban, 2008. március 7.[6] HL C […], […], […]. o.[7] HL C […], […], […]. o.[8] HL C […], […], […]. o.[9] HL C […], […], […]. o.[10] HL L 266., 2006.9.26., 1. o. A 2008/12/EK irányelvvel (HL L 76., 2008.3.19., 39. o.) módosított irányelv.